CELEX: 32006R1018
Language: el
Date: 2006-07-04 00:00:00
Title: Κανονισμός (ΕΚ) αριθ. 1018/2006 της Επιτροπής, της  4ης Ιουλίου 2006 , σχετικά με την τροποποίηση του κανονισμού (ΕΚ) αριθ. 2799/1999 για τις λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση ενίσχυσης στο αποκορυφωμένο γάλα και στο αποκορυφωμένο γάλα σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου γάλακτος σε σκόνη

5.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/12
            
         
      ΚΑΝΟΝΙΣΜΌΣ (ΕΚ) αριθ. 1018/2006 ΤΗΣ ΕΠΙΤΡΟΠΉΣ
   
   της 4ης Ιουλίου 2006
   σχετικά με την τροποποίηση του κανονισμού (ΕΚ) αριθ. 2799/1999 για τις λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση ενίσχυσης στο αποκορυφωμένο γάλα και στο αποκορυφωμένο γάλα σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου γάλακτος σε σκόνη
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 15,
   Εκτιμώντας τα ακόλουθα:
   
               (1)
            
            
               Στο άρθρο 7 παράγραφος 1 του κανονισμού (ΕΚ) αριθ. 2799/1999 της Επιτροπής (2) καθορίζεται το ποσό της ενίσχυσης για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή ζώων λαμβάνοντας υπόψη τις παραμέτρους που προβλέπονται στο άρθρο 11 παράγραφος 2 του κανονισμού (ΕΚ) αριθ. 1255/1999. Λόγω της μείωσης της τιμής παρέμβασης του αποκορυφωμένου γάλακτος σε σκόνη από 1ης Ιουλίου 2006, θεωρείται σκόπιμο να μειωθεί και το ποσό της ενίσχυσης.
            
         
               (2)
            
            
               Συνεπώς, ο κανονισμός (ΕΚ) αριθ. 2799/1999 πρέπει να τροποποιηθεί αναλόγως.
            
         
               (3)
            
            
               Η επιτροπή διαχείρισης γάλακτος και γαλακτοκομικών προϊόντων δεν γνωμοδότησε εντός της προθεσμίας που όρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 7 παράγραφος 1 του κανονισμού (ΕΚ) αριθ. 2799/1999 αντικαθίσταται από το ακόλουθο κείμενο:
   
      «1.   Το ποσό της ενίσχυσης καθορίζεται σε:
      
                  α)
               
               
                  0,81 ευρώ ανά 100 χιλιόγραμμα αποκορυφωμένου γάλακτος, του οποίου η περιεκτικότητα σε πρωτεΐνες είναι τουλάχιστον 35,6 % του στερεού υπολείμματος χωρίς λίπος·
               
            
                  β)
               
               
                  0,71 ευρώ ανά 100 χιλιόγραμμα αποκορυφωμένου γάλακτος του οποίου η περιεκτικότητα σε πρωτεΐνες είναι τουλάχιστον 31,4 % αλλά χαμηλότερη από 35,6 % του στερεού υπολείμματος χωρίς λίπος·
               
            
                  γ)
               
               
                  10,00 ευρώ ανά 100 χιλιόγραμμα αποκορυφωμένου γάλακτος σε σκόνη του οποίου η περιεκτικότητα σε πρωτεΐνες είναι τουλάχιστον 35,6 % του στερεού υπολείμματος χωρίς λίπος·
               
            
                  δ)
               
               
                  8,82 ευρώ ανά 100 χιλιόγραμμα αποκορυφωμένου γάλακτος σε σκόνη του οποίου η περιεκτικότητα σε πρωτεΐνες είναι τουλάχιστον 31,4 % αλλά χαμηλότερη από 35,6 % του στερεού υπολείμματος χωρίς λίπος.».
               
            
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).
   
      (2)  ΕΕ L 340 της 31.12.1999, σ. 3. Κανονισμός όπως τροποποιήθηκε τελευταία με τον κανονισμό (ΕΚ) αριθ. 606/2006 (ΕΕ L 107 της 20.4.2006, σ. 23).